Public procurement notice: Prior Information Notice Without Call For Competition
Published: 2023-03-06
Buyer: Civilstyrelsen
Country: DK
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Udbud af kontrakt om drift, vedligehold og videreudvikling af Lex Dania produktion, retsinformation.dk, lovtidende.dk og statstidende.dk, samt et teknisk løft af Lex Dania klient.
Civilstyrelsen forbereder udbud vedrørende drift, vedligehold, videreudvikling samt support af af it-løsningerne Lex Dania produktion, retsinformation.dk, lovtidende.dk og statstidende.dk, herunder teknisk løft af Lex Dania klient.
I den første fase afholdes et åbent fælles markedsdialogmøde, hvor alle interesserede økonomiske aktører kan deltage. I den anden fase inviteres op til tre økonomiske aktører til individuelle møder. De to faser er præciseret i denne forhåndsmeddelelses del VI, afsnit VI.3).
Civilstyrelsen står over for at skulle udbyde kontrakt om drift, vedligehold og videreudvikling af Lex Dania produktion, retsinformation.dk, lovtidende.dk og statstidende.dk. Herudover vil udbuddet også indeholde et teknisk løft af Lex Dania klient.
Civilstyrelsen driver det eksisterende regelproduktionssystem/systemkompleks benævnt ”Lex Dania produktion”, der forestår produktion og offentliggørelse af alle love (bortset fra finansloven) og næsten alle administrative forskrifter, der udstedes af centrale statslige myndigheder. Lex Dania produktion understøtter Civilstyrelsens forvaltningsopgave med den centrale statslige retskildeformidling og danner grundlaget for det statslige retsinformationssystem. Denne løsning omfatter udstilling af data på retsinformation.dk, lovtidende.dk, ministerialtidende.dk og offentlighedsportalen.dk
Udbuddet kommer derudover til at indeholde en option med en udviklingsopgave af en udvidelse af Lex Dania, således systemet kan rumme digital retsgeografi.
Udbuddet forventes at blive gennemført som et udbud med forhandling og udbudsmaterialet forventes offentliggjort medio 2023 med forventet kontrakttildeling medio 2024. Forud for kontrakttildelingen må den vindende tilbudsgiver forvente at skulle gennemføre screening i henhold til Lov om screening af visse udenlandske direkte investeringer m.v. i Danmark (investeringsscreeningsloven), Lov nr. 842 af 10/05/2021 med eventuelle senere ændringer.
Markedsdialogen er opdelt i to faser; én fase med et fællesmøde og én fase med individuelle møder med op til tre økonomiske aktører. Det er ikke en betingelse for at kunne afgive tilbud ved det kommende udbud, at man har deltaget i markedsdialogen.
I første fase afholdes et fællesmøde, hvor alle interesserede økonomiske aktører kan deltage. Formålet med fællesmødet er at give interesserede økonomiske aktører indblik den opgave, som vil blive udbudt i det kommende udbud, herunder vil Civilstyrelsen blandt andet præsentere sin organisation samt it-løsningerne, som skal driftes, vedligeholdes, videreudvikles og supporteres. På mødet vil de deltagene økonomiske aktører i ligeledes have mulighed for at stille spørgsmål.
Fællesmødet foregår fysisk på Carl Jacobsens Vej 35, 2500 Valby den 20. marts 2023 kl. 13.00 - 15.00. Tilmelding til fællesmødet i Ethics skal ske senest den 15. marts kl. 17.00. Ordregiver forbeholder sig ret til at begrænse antallet af deltagere per økonomisk aktør.
Efter fællesmødet indledes fase 2, hvor der afholdes separate individuelle møder. De økonomiske aktører, som ønsker at deltage i et individuelt møde med Civilstyrelsen, skal indsende en ansøgning om deltagelse til individuelt møde ved brug af Ansøgningsblanketten, der ligger under materialet til brug for markedsdialogen og skal indsendes via Ethics. Ansøgningen om deltagelse til markedsdialogen skal være uploadet senest den 21. marts kl. 17.00.
På baggrund af de modtagne tilkendegivelser om deltagelse vil Civilstyrelsen udvælge op til 3 økonomiske aktører til deltagelse i individuelle møder. Udvælgelsen af økonomiske aktører vil ske på baggrund af en vurdering af relevansen af oplysninger, som de økonomiske aktører angiver i Ansøgningsblanketten og Civilstyrelsens øvrige kendskab til markedet.
Civilstyrelsen meddeler resultatet af udvælgelsen, herunder om den økonomiske aktør er blevet udvalgt til individuelt møde, senest den 23. marts. Såfremt den pågældende økonomiske aktør er blevet udvalgt til deltagelse i et individuelt møde, modtager den økonomiske aktør, samtidig med besked om resultatet af udvælgelsen, en invitation til individuelt møde. I invitationen fremgår en dagsorden for de individuelle møder, herunder angiver Civilstyrelsen de emner og spørgsmål, som vil blive behandlet på møderne.
De individuelle møderne foregår fysisk på Carl Jacobsens Vej 35, 2500 Valby den 30. og 31. marts 2023 (tidspunkterne aftales nærmere med de enkelte deltagere).